EkBass/fiwiki-20250220-pages-articles huggingface dataset:
Oksilammi

Oksilammi on Pirkanmaalla Hämeenkyrön ja Nokian rajalla sijaitseva järvi, joka kuuluu Kokemäenjoen vesistössä Ikaalisten reitin valuma-alueen Matalusjoen valuma-alueeseen. == Maantieto == Järvi on 400 metriä pitkä, 200 leveä ja sen pinta-ala on 4,2 hehtaaria. Järveen laskee kolme tulo-ojaa, jotka tuovat vettä metsä- ja peltomailta. Järven itäpäässä sijaitsee luusua, josta lähtee 900 metriä pitkä Oksilamminoja. Se yhtyy Matalusjoen yläjuoksulla Pinsiönjokeen. Järven ympärysmitta on noin 900 metriä. Rannat ovat peltomaiden keskellä, mutta rannoille on jätetty metsäisiä vyöhykkeitä. Rannan tuntumassa on muutama vapaa-ajan asunto. Hämeenkyrön ja Nokian välinen raja ylittää järven eteläpään. Itärannan yli kulkee voimalinja. Järvelle johtaa yhdystie 13791. == Luonto ja kalastus == Järvi vaikuttaa umpeenkasvaneelta Maanmittaushallituksen ilmakuvissa. Oksilamminojassa on mahdollisesti purotaimenen elinympäristöä, jonka vuoksi onkiminen on ollut kiellettyä ojassa. Vuonna 1998 suoritetun koekalastuksen saaliiksi päätyi yleisiä kalalajeja: särki, hauki ja ahven. Särjen osuus saaliista oli yli puolet. Järvi kuuluu Mahnalan- ja Sarkkilan osakaskunnille, mutta sen hoitovastuu on Mahnalan osakaskunnalla. == Lähteet == Luokka:Matalusjoen valuma-alue Luokka:Hämeenkyrön järvet Luokka:Nokian järvet Luokka:Pinsiö
Raija Asikainen

Raija Asikainen (s. 1960) on suomalainen kirjailija. Kirjasampo.fi : Raija Asikainen == Teoksia == * Joku muu : novelleja. Ensiapu-sarja 5. Like, Helsinki 1991 == Toimitustöitä == * Aune Asikainen : Kesät kesiä, talvet talvia : polku Pohjois-Karjalasta Vantaalle ; toimittanut Raija Asikainen. Aune Asikainen, Vantaa 2006 == Palkinnot == * J. H. Erkon kirjoituskilpailu 1990 == Lähteet == Luokka:Suomalaiset kirjailijat Luokka:Vuonna 1960 syntyneet Luokka:Elävät henkilöt
Panu Räty

Panu Räty (s. 1966 Valkeala) on suomalainen toimittaja ja kirjailija. Räty aloitti toimittajana City-lehdessä 1980-luvun lopulla. Hän toimi Image- lehdessä toimitussihteerinä 1994–1995 ja toimituspäällikkönä 1995–2000. Räty siirtyi vapaaksi toimittajaksi vuonna 2000 ja hän on kirjoittanut juttuja muun muassa Helsingin Sanomien kuukausiliitteeseen ja Suomen Kuvalehteen. Räty on käsitellyt jutuissaan usein yhteiskunnallisia aiheita kuten rikollisuutta, narkomaaneja ja asunnottomuutta. Räty on toiminut myös kirjoittajakouluttajana. Panu Räty omantunnon ohjaamana : Kansan kipukohtien kimpussa, Suomen aikakuslehtitoimittajien liiton lehti lööppi 3/2008 == Teoksia == * XYZ : romaani. WSOY 1994 * Muuri. WSOY 1998 * Koditon - Homeless ; valokuvat Ben Kaila ; teksti Panu Räty. Musta taide, Helsinki 2002 * Editointi aikakauslehdessä ; kirj. Maija Töyry, Panu Räty, Kristiina Kuisma. Taideteollisen korkeakoulun julkaisusarja B 89. Taideteollinen korkeakoulu - IADE Suomen taideyliopistojen koulutus-ja kehittämisinstituutti, Helsinki 2008 == Toimitustöitä == * Ryhmä 99 ; toimittaneet Silja Hiidenheimo, Jukka Koskelainen, Panu Räty. Tammi 1999 == Palkinnot == * J. H. Erkon kirjoituskilpailu 1992 == Lähteet == == Aiheesta muualla == * Panu Rädyn kotisivut Luokka:Suomalaiset toimittajat Luokka:Suomalaiset kirjailijat Luokka:Vuonna 1966 syntyneet Luokka:Elävät henkilöt
Giovanni Simeone

Giovanni Pablo Simeone Baldini (s. 5. heinäkuuta 1995 Buenos Aires, Argentiina) on argentiinalainen jalkapalloilija, joka edustaa Italian Serie A:ssa pelaavaa SSC Napolia. Oikeajalkainen Simeone on pelipaikaltaan hyökkääjä. == Ura == === Seurajoukkueura === Simeone on River Platen kasvatti. Hän debytoi seuran edustusjoukkueen paidassa Argentiinan Primera Divisiónissa kaudella 2013–2014, jolloin hän pelasi 17 ottelua tehden kaksi maalia. Vuonna 2014 Simeone voitti seuran kanssa Primera Divisiónin Torneo Finalin sekä Copa Sudamericanan ja vuonna 2015 Recopa Sudamericanan ja Copa Libertadoresin. Heinäkuussa 2015 Simeone siirtyi lainalle saman sarjan Club Atlético Banfieldiin. Vuonna 2016 hän siirtyi Italiaan, ensin Genoaan, jossa pelasi kauden aikana 35 Serie A:n ottelua ja teki 12 maalia. Vuonna 2017 hän siirtyi Fiorentinaan 17 miljoonalla eurolla. Hän pelasi seurassa kahden kauden aikana 74 Italian pääsarjaottelua ja teki 20 maalia. Kesällä 2019 hän siirtyi lainasopimuksella Cagliariin ja siirto vakinaistettiin seuraavana kesänä. Hän pelasi Cagliarissa runsaan kahden kauden aikana 71 ottelua ja teki 18 maalia. Kaudella 2021–2022 hän pelasi Veronassa lainalla 35 Serie A -ottelua ja teki 17 maalia. Hän siirtyi Veronaan 10,5 miljoonalla eurolla heinäkuussa 2022, mutta pelasi kauden 2022–2023 lainalla Napolissa, joka voitti Italian- mestaruuden. Kauden 25 liigaottelussa hän viimeisteli neljä maalia. Mestarien liigassa pelaamissaan seitsemässä ottelussa hän teki niin ikään neljä maalia. Hän siirtyi vakituisesti Napoliin 12 miljoonalla eurolla kesällä 2023. === Maajoukkueura === Simeone kuului Argentiinan alle 20-vuotiaiden maajoukkueeseen vuoden 2015 Etelä-Amerikan -mestaruusturnauksessa, jossa Argentiina voitti mestaruuden ja Simeone turnauksen maalikuninkuuden yhdeksällä osumallaan. Aikuisten maajoukkuetasolla Simeone olisi voinut edustaa myös synnyinmaataan Espanjaa mutta pelasi ensimmäisen maaottelunsa Argentiinan A-maajoukkueessa syyskuussa 2018. Pelattuaan viidessä ystävyysottelussa vuonna 2018 hän pelasi seuraavan maaottelunsa kesäkuussa 2023. == Muuta == Simeonen isä Diego Simeone oli myös ammattilaisjalkapalloilija. Nykyisin hän toimii espanjalaisen Atlético Madridin päävalmentajana. Giovanni Simeone syntyi Diegon pelatessa samassa madridilaisseurassa. == Saavutukset == River Plate * Argentiinan Primera División: Torneo Final (2015) * Copa Sudamericana: 2014 * Copa Libertadores: 2015 * Recopa Sudamericana: 2015 Napoli * Serie A: 2023 Argentiina * Alle 20-vuotiaiden Etelä-Amerikan-mestaruuskilpailut: kultaa (2015) == Lähteet == Luokka:Argentiinalaiset jalkapalloilijat Luokka:Vuonna 1995 syntyneet Luokka:Elävät henkilöt
Miguel Alvariño

Miguel Alvariño Garcia (s. 31. toukokuuta 1994) on espanjalainen jousiampuja. Hän on 180 senttimetriä pitkä ja painaa 82 kilogrammaa.http://www.baku2015.com/athletes/athlete/ALVARINO-GARCIA- Miguel-1011515/index.html?intcmp=ev-brackets Alvariño oli mukana vuoden 2015 Euroopan kisoissa Bakussa, josta hän saavutti kultaa henkilökohtaisesta kilpailusta ja hopeaa joukkuekilpailusta. Hän on myös osallistunut yksiin nuorten MM-kilpailuihin, vuonna 2013.http://worldarchery.org/athlete/13410/miguel-alvarino-garcia Vuonna 2005 jousiammunnan aloittanut Alvariño on oikeakätinen. == Lähteet == Luokka:Espanjalaiset jousiampujat Luokka:Vuonna 1994 syntyneet Luokka:Elävät henkilöt
Salla Savolainen

Salla Savolainen (s. 21. syyskuuta 1962 Luumäki) on suomalainen kuvittaja ja lastenkirjailija. Hän on kuvittanut erityisesti lastenkirjoja, mutta on kuvittanut myös oppikirjoja ja tehnyt lehtikuvituksia. ==Elämä ja ura== Savolainen valmistui ylioppilaaksi vuonna 1982 ja taiteen maisteriksi taidekasvatuksen osastolta Taideteollisesta korkeakoulusta vuonna 1994. Savolainen on julkaissut omia kuvakirjoja ja tehnyt kuvituksia yli 40 teokseen. Savolainen on kuvittanut muiden muassa Tittamari Marttisen Taneli Kaneli -sarjaa, Riina Katajavuoren Pentti-sarjaa, Leena Virtasen Xing-sarjaa, Tove Appelgrenin Vesta-Linnea-sarjaa ja Tapani Baggen Tahvo ja Bella -kirjoja. Hän on kuvittanut myös uusimmat Sinikka ja Tiina Nopolan Heinähattu ja Vilttitossu -teokset. Hän on tehnyt yhteistyössä Reetta Niemelän kanssa kirjan Sinisen Kärpäsen Sirkus (2010) ja Tikkumäki-sarjaa, jota on julkaistu myös ulkomailla. Hänen kuvituksiaan on ollut esillä useissa näyttelyissä Suomessa ja ulkomailla, muun muassa lasten- ja nuortenkirjakuvituksiin keskittyvässä Bratislavan biennaalissa. Lastenkirjojen lisäksi Savolainen on tehnyt myös kuvituksia lehtiin ja oppikirjoihin, kuten äidinkielen Kirjakuja-sarjaan. ===Palkinnot ja tunnustukset=== Vuonna 2005 Savolainen sai Rudolf Koivu -palkinnon kuvituksestaan Leena Virtasen teoksessa Pikku Xing. Kolme Savolaisen kuvittamaa teosta on ollut Finlandia Junior -palkintoehdokkaana: Mirja Orvolan kirjoittama Elmeri (2000), Tove Appelgrenin Vesta-Linnea mieli mustana (2008) ja Karo Hämäläisen Hurraa Helsinki! (2012). Vuonna 2010 Savolainen oli Suomen ehdokas kansainvälisen H. C. Andersen -palkinnon saajaksi. Vuonna 2013 hän sai oppimateriaalikuvituksistaan Kuvittajat ry:n Kukko-palkinnon. ==Omat teokset== * * * * * * * * ==Kirjallisuutta== * ==Lähteet== Luokka:Suomalaiset kuvittajat Luokka: Suomalaiset lasten- ja nuortenkirjailijat Luokka:Vuonna 1962 syntyneet Luokka:Elävät henkilöt
Riikka Takala

Riikka Takala (s. 1970) on suomalainen kirjailija ja dramaturgi. Takala on valmistunut Teatterikorkeakoulusta teatteritaiteen maisteriksi dramaturgilinjalta. Hän on kirjoittanut näytelmiä, tekstittänyt sarjakuvia ja opettanut luovaa kirjoittamista. Takalan esikoisteos, novellikokoelma Koira nimeltä Onni ja muita onnettomuuksia, ilmestyi 1997. Teos oli Helsingin Sanomien kirjallisuuspalkintoehdokas. Vuonna 2014 ilmestyi Takalan ensimmäinen romaani, akateemisen koulutuksen saaneiden naisten pätkätöitä ja pitkäaikaistyöttömyyttä käsittelevä Ole hyvä. Takala on työskennellyt muun muassa puhelinmyyjänä, feissarina, vapaaehtoistyöntekijänä, tiedottajana, korukaupan myyjänä, kirjallisuuskriitikkona ja opettajana. ==Yksityiselämä== Takala kertoi vuonna 2017 raskaudestaan vuosien hedelmöityshoitojen jälkeen. == Teoksia == * Koira nimeltä Onni ja muita onnettomuuksia: novelleja. Tammi 1997 * Islantilaisia banaaneja. Kaisaniemen dynamo, Helsinki 1998 * Ole hyvä: romaani. Atena, helsinki 2014 == Suomennoksia == * Nukuhan jo, Vesta-Linnea; kirjoittanut Tove Appelgren; kuvittanut Salla Savolainen; suomentanut Riikka Takala. Tammi 2003 == Palkinnot == * J. H. Erkon kirjoituskilpailu 1996 == Lähteet == ==Aiheesta muualla== * Riikka Takala Kirjasampo.fi:ssä Luokka:Suomalaiset kirjailijat Luokka:Vuonna 1970 syntyneet Luokka:Elävät henkilöt
Pyhäjoen Joki-Kiekko

Pyhäjoen Joki-Kiekko (PJK) on Pyhäjoella toimintansa vuonna 1994 aloittanut jääkiekkoseura, seuran edeltäjänä toimi Pyhäjoen Nuorisoseuran Kiekkoilijat (PNS). Kaudella 2018–2019 Edustusjoukkue pelaa Pohjoisen alueen II- divisioonassa. http://www.tilastopalvelu.fi/ih/beta/tilastointi/index.php/etsi#sarjainfo Joki-Kiekolla on kaudella 2015–2016 juniorijoukkueita viidessä ikäluokassa G-F-E-ja D-junioreissa, C-Junioreissa seura pelaa Raahen Jääkiekkoklubin kanssa yhteisjoukkueella. Harrastejoukkueita löytyy kolme: PJK II (-35v), Team Issias (+35v) ja Miss Issias (Naiset) Tehokkain PJK:n pelaaja kautta aikain on Kuusamon Pallo-Karhujen kasvatti Ville Moilanen. (2008–2015) == Kasvatit pääsarjatasolla == *Jasmin Hulanmäki *Aku Kestilä *Eini Lehtinen *Petteri Puhakka == Lähteet == == Aiheesta muualla == * Pyhäjoen Joki-Kiekko Luokka:Pyhäjoki Luokka:Jääkiekon II-divisioonaseurat
Wigwam Revisited

Wigwam Revisited on yhtye, jonka rumpali Jan Noponen ja kosketinsoittaja Mikko Rintanen perustivat vuonna 2010 soittamaan Wigwamin musiikkia. Yhtyeessä soittaa myös laulaja-urkuri Jukka Gustavson, kitaristi Pekka Nylund sekä basisti Petri Asiala. Joskus mukana on myös kosketinsoittaja Esa Kotilainen. ==Kokoonpano== *Jukka Gustavson, urut, laulu *Mikko Rintanen, kosketinsoittimet, kitara, laulu *Jan Noponen, rummut *Pekka Nylund, kitara *Petri Asiala, basso ==Kokoonpano 2023== *Jukka Gustavson, urut, laulu *Mikko Rintanen, kosketinsoittimet, kitara, laulu *Jan Noponen, rummut *Puka Oinonen, kitaraKorjaamo 2023 *Janne Brunberg, basso ==Katso myös== *Wigwam *Wigwam Experience *BigJam ==Lähteet== ==Aiheesta muualla== *Wigwam Revisited Facebookissa Luokka:Wigwam
Tomas Mikael Bäck

Tomas Mikael Bäck (s. 18. helmikuuta 1946 Vaasa) on suomenruotsalainen kirjailija, runoilija ja kriitikko. ==Henkilöhistoria== Bäck syntyi Vaasassa ja työskenteli amanuenssina Vantaan kaupunginkirjastossa 1974-1979 ja osastonjohtajana 1979-1983. Hän on myös kirjoittanut arvosteluja Hufvudstadsbladetiin ja Ny Tid -lehteen. ==Kirjallinen tuotanto== Bäck julkaisi esikoisrunokokoelmansa Andhämtning 1972. Runojen ohella hän on julkaissut proosarunoja ja aforismeja. ==Teoksia== *Andhämtning (1972) *Och hastigt förstå (1975) *Början av ett år (1977) *Tills vi äger våra liv (1980) *Denna dag (1982) *Regnljus och snö (1984) *Språngmarsch på stället (1985) *Flytande avsatser (1986) *Frågare! (1988) *Spånkorg (1990) *Tilltal, diktantologi (toim. Lars Lundkvistin kanssa 1992) *Trädgårdssten (1995) *Memoarer och annan dikt (1997) *Sol-sordin (2000) *Väggvitt (2003) *Den sextonde månaden (2005) *Infjärdsbild (2008) *Med ålderns rätt (toim. 2010) *Fantasi C-dur (2010) *Brottyta (2012) *Vinterresa. Sjuttiotre dikter (2014) *De tysta gatorna (2016) * Morgon (2018) * Vers, Schildts & Söderströms 2020 * Inställningar, Schildts & Söderströms 2022 ==Runosuomennoksia antologioissa== Lähde:Päivittyvä luettelo Tomas Mikael Bäckin runojen suomennoksista. Lahden kaupungin runotietokanta. Päivitetty 28.1.2022, viitattu 23.2.2022 * Etupainoinen pyrstötähti: suomenruotsalaista nykyrunoutta toim. Tarja Roinila. Helsinki: WSOY 2000 ISBN 951-0-24595-X * Talvi on hiljaisuutta ja vastarintaa: uutta suomenruotsalaista lyriikkaa, toim. Merja-Riitta Stenroos, Helsinki: WSOY 1986 ISBN 951-0-13314-0 == Lähteet == ==Aiheesta muualla== * Schildts & Söderströmsin kirjailijaesittely Luokka:Suomenruotsalaiset kirjailijat Luokka: Suomalaiset runoilijat Luokka:Suomalaiset kirjallisuuskriitikot Luokka:Vuonna 1946 syntyneet Luokka:Elävät henkilöt
Korpijärvi (Nokia)

Korpijärvi on Pirkanmaalla Nokialla sijaitseva järvi, joka kuuluu Kokemäenjoen vesistössä Ikaalisten reitin valuma-alueen Matalusjoen valuma- alueeseen. == Maantieto == Järvi on 400 metriä pitkä, 100 metriä leveä ja sen pinta-ala on 2,7 hehtaaria. Se sijaitsee laajemman Korpijärvensuon reunassa ja 30 metriä korkean mäen alapuolella. Suo on ojitettu ja yksi suo-ojista laskee järveen. Järven valuma-alueella ei ole asutusta tai viljelyä. Järven länsipäässä sijaitsee luusua, josta lähtee laskuoja alas rinnettä yhtyen Korpijärvensuon suo-ojaan. Vedet virtaavat alas Fredrikinkorpea ja yhtyvät Blummanojaan, joka yhtyy Matalusjokeen Ala-Pinsiön Pinsiönniityllä. Veden keskiviipymä järvessä on noin 124 vuorokautta. Järvelle pääsee sekä Ylöjärven että Ala-Pinsiön suunnilta metsäautotietä myöten. Järvi on asumaton. == Veden laatu == Korpijärven vedenlaatua on tutkittu vuonna 1995. Silloin järven pintavesi oli kirkasta ja väriltään ruskeaa humuspitoista vettä. Humuspitoisuus oli laskenut veden happamuusasteen esimerkiksi rapujen kannalta liian alhaiseksi. Veden ravinnetaso oli lievästi reheville järville ominainen. Koska veden happipitoisuus oli järven pohjakerroksissa alentunut, oli veteen liuennut lisää ravinteita. Sisäinen kuormitus oli kuitenkin vähäistä. Vedenlaatu oli tutkimusajankohtana tyydyttävän ja välttävän rajalla. == Natura 2000 == Järven ympäristö on liitetty Natura 2000-ohjelmassa Kaakkurinjärvien alueeseen (tunnus: FI0333004). Järvi ei kuulu itse alueeseen, mutta Korpijärvensuo ja etelässä kohoava mäki kuuluvat. == Katso myös == * Luettelo Suomen Natura 2000 -alueista == Lähteet == Luokka:Matalusjoen valuma-alue Luokka:Nokian järvet
Tuula Hortamo

Tuula Hortamo (s. 17. kesäkuuta 1943 Porvoo) on suomalainen Pohjois-Savossa Vieremällä asuva toimittaja ja runoilija. Hortamon vanhemmat olivat kansakoulunopettaja, runoilija Kalervo Hortamo ja opettaja Sirkka Lassila. Tuula Hortamo on työskennellyt toimittajana muun muassa Iisalmen Sanomissa. Hänen esikoisteoksensa runokokoelma Kuuntelen maan kierroksia ilmestyi 2005.Kiiltomato.net : Tuula Hortamo Kirjasampo.fi : Tuula Hortamo == Teoksia == * Pätö rustoojat ; kirj. Tuula Hortamo ym. Vieremän kansalaisopiston kirjoittajapiiri, Vieremä 1994 * Puoli vuosisataa vammaisten asialla 1946-1996 ; kirjoittaja Tuula Hortamo ; kuvat ja kansi Pertti Laajalahti. Iisalmen invalidit, iisalmi 1996 * Kuuntelen maan kierroksia : runoja. Tai-teos, Helsinki 2005 * Karbidia ja korviketta : tarinoita sota-ajalta ja sen jälkeen ; kirjoittajat Tuula Hortamo ym. ; piirrokset Timo Juntunen. Kirjoittajaryhmä Karsikko, Vieremä 2007 * Takki tuulta täynnä : runoja. Tai-teos, Helsinki 2008 * Ihmisen tie : Kirjoittajaryhmä Karsikon kokoelma teistä ; toimittanut Teppo Kulmala. Kirjoittajaryhmä Karsikko, Vieremä 2011 == Toimitustöitä == * Aholta tuulee ; antologiatoimikunta Tuula Hortamo, Leo Puurunen ja Marjatta Voutilainen. Ylä-Savon kirjallinen yhdistys Panu, Vieremä 2002 == Palkinnot == * Ylä-Savon kirjallinen yhdistys Panu ry:n "Köyhän nauris-palkinto 2006 == Lähteet == Luokka:Suomalaiset toimittajat Luokka:Suomalaiset runoilijat Luokka:Vuonna 1943 syntyneet Luokka:Elävät henkilöt
Abakus (arkkitehtuuri)

Abakus (, ) eli katelaatta on klassisessa arkkitehtuurissa pylvään kapiteelin ja entablementin eli palkiston väliin sijoitettu sileä, yleensä nelikulmainen laatta. Abakuslaatta oli yleensä leveämpi kuin sen kannattama palkiston alin osa eli arkkitraavipalkki. Antiikin kreikkalaisessa arkkitehtuurissa abakus oli doorilaisessa pylväsjärjestelmässä yleensä varsin yksinkertainen ja paksumpi, kun taas joonialaisessa pylväsjärjestelmässä se oli ohuempi ja saattoi olla koristeellisemmin kaiverrettu. Vastaava kivilaatta pylvään alla on nimeltään plintti. == Lähteet == Luokka:Klassisen arkkitehtuurin käsitteet Luokka:Pylväät
3-hydroksivoihappo

3-hydroksivoihappo eli β-hydroksivoihappo (C4H8O3) on karboksyylihappoihin kuuluva orgaaninen yhdiste. 3-hydroksivoihappo on yksi yleisimpiä ihmisen elimistössä syntyviä ketoaineita. Sitä muodostuu ketoositilan yhteydessä. Esimerkiksi diabetesta sairastavilla 3-hydroksivoihapon R-enantiomeeria voi erittyä virtsaan jopa 30 g vuorokaudessa. == Ominaisuudet == Huoneenlämpötilassa 3-hydroksivoihappo on valkoista kiteistä ainetta tai raseemisena seoksena väritöntä siirapinkaltaista nestettä. Yhdiste liukenee erittäin hyvin veteen, etanoliin ja dietyylieetteriin ja niukasti bentseeniin. 3-hydroksivoihappo on heikko happo ja sen pKa-arvo on 4,39. Yhdiste on optisesti aktiivinen ja sen R-enantiomeerin (CAS 625-72-9) ominaiskiertokyky on −24,5° ja S-enantiomeerin (CAS 6168-83-8) ominaiskiertokyky on +24,5°. Tislattaessa 3-hydroksivoihappoa se hajoaa helposti krotonihapoksi ja vedeksi.Karlheinz Miltenberger: Hydroxycarboxylic Acids, Aliphatic, Ullmann's Encyclopedia of Industrial Chemistry, John Wiley & Sons, New York, 2000. Viitattu 26.9.2015 == Teollinen valmistus ja käyttö == Beeta-hydroksivoihapon raseemista seosta voidaan valmistaa hydrolysoimalla β-butyrolaktonia, hapettamalla 3-hydroksibutanaalia, pelkistämällä asetoetikkahappoa tai sen estereitä emäksisissä olosuhteissa natriumamalgaamilla, kuumentamalla krotonihappoa laimeassa happoliuoksessa tai käsittelemällä krotonitriiliä hydroksideilla. Beeta-hydroksivoihapon R-isomeerista voidaan tuottaa eräiden bakteerien avulla polyhydroksialkanoaatteihin kuuluvaa poly-(R)-3-hydroksibutyraatti-nimistä biopolymeeriä. Kyseessä on biohajoava, termoplastinen ja optisesti aktiivinen polymeeri. Tätä polymeeriä tuottavat erityisesti Alcaligenes-suvun bakteerit. Poly-(R)-3-hydroksibutyraattia voidaan käyttää periaatteessa esimerkiksi maaperässä hitaasti biohajoavan muovin raaka-aineena. == Terveysvaikutukset == Tutkimuksissa on havaittu, että elimistön lisääntynyt beeta-hydroksivoihappopitoisuus lievittää esimerkiksi rappeuttavien aivosairauksien, sydän- ja verisuonisairauksien sekä syöpien aiheuttamia oireita. == Lähteet == == Aiheesta muualla == *Movet, laboratoriokäsikirja: Betahydroksibutyraatti (betahydroksivoihappo) *Human Metabolome Database: 3-Hydroxybutyric acid *Human Metabolome Database: (R)-3-Hydroxybutyric acid *Human Metabolome Database: (S)-3-Hydroxybutyric acid *Food Component Database (FooDB): 3-Hydroxybutanoic acid *Kyoto Encyclopedia of Genes and Genomes (KEGG): (R)-3-Hydroxybutanoic acid Luokka:Hydroksihapot
Craig Hill

Craig Alan Hill (s. 27. joulukuuta 1987 San Antonio, Texas, Yhdysvallat) on yhdysvaltalainen jalkapallomaalivahti, joka on edustanut Suomen Veikkausliigassa KTP:tä ja Kuopion Palloseuraa. == Ura == Hill opiskeli sosiologiaa texasilaisessa Southern Methodist Universityssä ja pelasi jalkapalloa yliopiston joukkueessa SMU Mustangsissa vuodet 2006–2010. Hänet valittiin muun muassa NCAA:n Conference USA:n mestaruusturnauksen tähdistöjoukkueeseen kaudella 2010, jolloin joukkue ylsi aina NCAA:n mestaruusturnauksen puolivälieriin asti. Yliopistoaikanaan Hill pelasi myös Premier Development Leaguen Austin Aztex U23s’ssä kaudella 2008. FC Dallas varasi Hillin Major League Socceriin vuoden 2011 MLS Supplemental Draft -varaustilaisuudessa, mutta hän teki lopulta sopimuksen USL Pron River Plate Puerto Ricon kanssa. Kaudet 2012–2013 hän edusti kotikaupunkinsa San Antonion uutta seuraa San Antonio Scorpionsia North American Soccer Leaguessa. Kaudeksi 2014 Hill muutti Suomeen ja liittyi Kakkosessa pelanneen Kultsu FC:n riveihin. Hän pelasi nousijajoukkueen kaikissa 27 ottelussa, ja hänet valittiin kauden päätteeksi Palloliiton Kaakkois-Suomen piirin vuoden maalivahdiksi. Tammikuussa 2015 Hill ja toinen texasilaisvahvistus Walter Kromholz tekivät Kultsun kanssa kaksivuotisen jatkosopimuksen. Kaudella 2015 Hill toimi myös joukkueen kapteenina. Elokuussa 2015 Hill kävi Veikkausliigan FC Lahden testattavana. Syyskuussa 2015 hän siirtyi loppukauden kattaneella lainasopimuksella saman sarjan FC KTP:hen, jonka toinen lainamaalivahti Saku- Pekka Sahlgren oli palannut Helsingin Jalkapalloklubiin. Hill oli Jere Pyhärannan, Sauli Kilpeläisen ja Sahlgrenin ohella joukkueen kauden neljäs maalivahti. Hän debytoi Veikkausliigassa 20. syyskuuta 2015 ottelussa Seinäjoen Jalkapallokerhoa vastaan ja pelasi kaikkiaan kuudessa liigaottelussa sekä kahdessa liigakarsintaottelussa, joissa PK-35 Vantaa pudotti KTP:n Ykköseen. Hill valittiin toistamiseen Kaakkois-Suomen piirin vuoden maalivahdiksi. Keväällä Hill oli Veikkausliigajoukkue HIFK:n testeissä, mutta polvivamma esti sopimuksen. Toukokuussa 2016 Hill siirtyi Veikkausliigan Kuopion Palloseuraan loppukauden pituisella sopimuksella. Veikkausliigaotteluita kertyi kaikkiaan yhdeksän syksyn aikana. Sen jälkeen Hill joutui polvileikkaukseen, jonka vuoksi maalivahdin ura jatkui vasta kauden 2017 lopulla Kultsun riveissä. Kaudeksi 2018 Hill siirtyi toiseen Kakkosen seuraan Lappeenrannan PEPOon. Kaudesta 2018 tulikin menestyksellinnen niin, että Hill valititin Kakkosen lohkonsa parhaaksi maalivahdiksi. == Lähteet == == Aiheesta muualla == * Craig Hill Veikkausliigan sivustolla * Craig Hill Palloliiton tulospalvelussa * Craig Hill SMU Mustangsin sivustolla Luokka:Elävät henkilöt Luokka:Vuonna 1987 syntyneet Luokka:Yhdysvaltalaiset jalkapallomaalivahdit
Ryan Coogler

Ryan Kyle Coogler (s. 23. toukokuuta 1986) on yhdysvaltalainen elokuvaohjaaja ja käsikirjoittaja, jonka elokuvia ovat Fruitvale Station (2013), Creed: The Legacy of Rocky (2015) ja Black Panther (2018). ==Ura== USC School of Cinematic Artsissa opiskelleen Cooglerin ensimmäinen kokopitkä elokuva oli Sundancen elokuvajuhlilla vuonna 2013 ensi-iltansa saanut Fruitvale Station. Se palkittiin sekä tuomariston että yleisön myöntämällä palkinnolla. Heinäkuussa 2013 MGM:n ilmoitettiin sopineen, että Coogler ohjaisi elokuvan Creed: The Legacy of Rocky, jonka tämä oli käsikirjoittanut Aaron Covingtonin kanssa. Elokuvassa Michael B. Jordan esittää Rocky-elokuvissa esiintyneen Apollo Creedin poikaa, jota Sylvester Stallonen näyttelemä Rocky Balboa kouluttaa nyrkkeilijänä. Tammikuussa 2016 Coogler valittiin ohjaamaan Marvel Studiosin supersankarielokuva Black Panther, joka sai ensi-iltansa helmikuussa 2018. ==Filmografia== Pitkät elokuvat *Fruitvale Station (2013) *Creed: The Legacy of Rocky (2015) *Black Panther (2018) *Black Panther: Wakanda Forever (2022) Lyhytelokuvat *Locks (2009) *Fig (2011) *The Sculptor (2013) ==Lähteet== ==Aiheesta muualla== * Luokka:Yhdysvaltalaiset elokuvaohjaajat Luokka:Vuonna 1986 syntyneet Luokka:Elävät henkilöt
Gunnar Erdtman

Gunnar Erdtman (28. marraskuuta 1897 Hjorted – 18. helmikuuta 1973) oli ruotsalainen kasvitieteilijä. Erdtman oli yksi nykyaikaisen siitepölyntutkimuksen (palynologian) kehittäjistä. Hänelle myönnettiin professorin arvonimi vuonna 1954.Otavan Iso tietosanakirja, osa 2 vuodelta 1961, palsta 1020 Hänen nimeämien kasvien tieteellisen nimen perässä käytetään nimen jälkeen liittettävää auktorilyhennettä Erdtman. == Lähteet == == Aiheesta muualla == * Luokka:Ruotsalaiset kasvitieteilijät Luokka:Professorin arvonimen saaneet Luokka:Vuonna 1897 syntyneet Luokka:Vuonna 1973 kuolleet
György Mészáros

György Mészáros (30. huhtikuuta 1933 Budapest – 14. syyskuuta 2015) oli unkarilainen ratameloja, olympiamitalisti, maailman- ja euroopanmestari. Hän meloi usein András Szenten parina. Mészárosin tytär Erika Mészáros oli ratamelonnan olympiavoittaja. Mészáros saavutti 1 000 metrin kajakkikaksikkossa ja 4×500 metrin kajakkiviestissä olympiahopeaa Rooman kesäolympialaisissa 1960. Tokion kesäolympialaisissa 1964 hän sijoittui Unkarin 1 000 metrin kajakkinelikkojoukkueessa neljänneksi ja 1 000 metrin kajakkikaksikoissa viidenneksi. Maailmanmestaruuskilpailuista Szente saavutti viisi mitalia, joista yksi oli kultainen.Olympics at Sports-Reference.com EM- kilpailuista Mészáros voitti yhteensä 11 mitalia, joista kaksi oli kultaista.http://www.canoeresults.eu/medals?year=&name;=Meszaros+Gyorgy Mészáros kuoli 82-vuotiaana 14. syyskuuta 2015.http://www.xlsport.hu/elhunyt- az-olimpiai-ezustermes-kajakos-meszaros- gyorgy/?utm_source=feedburner&utm;_medium=twitter&utm;_campaign=Feed%3A+Xlsporthu+%28xlsport.hu%29 == Lähteet == * György Mészáros Bio, Stats and Results Olympics at Sports- Reference.com === Viitteet === == Aiheesta muualla == Luokka:Unkarilaiset melojat Luokka:Unkarilaiset olympiamitalistit Luokka:Vuonna 1933 syntyneet Luokka:Vuonna 2015 kuolleet
Siegfried Herrmann

Siegfried Herrmann (7. marraskuuta 1932 Unterschönau – 14. helmikuuta 2017 Erfurt) oli saksalainen yleisurheilija, joka kilpaili keski- ja pitkienmatkojen juoksuissa. Hän edusti aktiiviurallaan maajoukkuetasolla Itä- Saksaa ja seuratasolla vuoteen 1951 Rot-Weiß Unterschönauta, 1951–1953 Traktor Unterschönau, Einheit-Mitte Halle, SC Chemie Halle ja vuodesta 1962 SC Turbine Erfurt. Nuoruudessaan Hermmannin päälaji oli ensin murtomaahiihto, johon hänen kotiseudullaan Thüringenissä oli hyvät mahdollisuudet. Yleisurheilu oli aluksi kesäkausien laji, josta tuli vuodesta 1953 päälaji. Herrmann teki Itä-Saksan ennätyksen 1 500 metrillä, jonka seurauksena hänestä tuli yhteissaksalaisen joukkueen jäsen Melbournen vuoden 1956 olympialaisiin. Hän loukkasi akillesjänteensä, jonka vuoksi joutui keskeyttämään 1 500 metrin alkuerissä.Siegfried Herrmann . sports-reference.com Kisoihin liittyi myös itäblokin joukkueista tapahtuneet loikkaukset. Lähipiiristä tapahtuneiden länteen loikkausten vuoksi Hermannkin joutui vuoden 1957 urheilemaan vain itäblokin alueella. Vuoden 1958 EM-kisoissa Tukholmassa Hermann oli kärkitaistossa loppusijoituksen ollessa kuudes. Hermann siirtyi 1960-luvulla pitemmille matkoille eli 5 000 ja 10 000 metrille. Vuoden 1962 Belgradin EM- kisoissa hän sijoittui seitsemänneksi 5 000 metrillä. Hänet valittiin vuoden 1964 Tokion olympialaisiin yhteissaksalaiseen olympiajoukkueeseen. Hän sijoittui 10 000 metrillä 11:nneksi. Seuraavana kahtena vuonna Hermann teki pari merkittävää suoritusta. Elokuun 5. 1965 hän teki Erfurtissa 3 000 metrillä ME:n 7.46,0 parantaen Ranskan Michel Jazyn ennätystä kolme sekuntia. Ennätys säilyi Hermannin nimissä vain kolme viikkoa, sillä Kenian Kipchoge Keino juoksi 27. elokuuta Ruotsin Helsingborgissa ennätykseksi 7.39,6. Seuraavan talvena pidetyissä ensimmäisissä EM-hallikisoissa Hermann saavutti hopeaa Länsi-Saksan Harald Norpothin jäljessä. Syyskuussa 1966 järjestetyt EM- kisat Budapestissä olivat Hermannin kansainvälisen uran päätepiste. Hänen juoksunsa päättyi 5 000 metrillä alkueriin. Kaikkiaan Siegried Hermann saavutti kahdeksan Itä-Saksan mestaruutta: 1964, 1965 ja 1966 5 000 metrillä, 1966 10 000 metrillä, 1960 ja 1961 maastojuoksun lyhyillä matkoilla sekä 1964 ja 1966 maastojuoksun pitkillä matkoilla. Hermann teki Itä-Saksan ennätyksiä kaikkiaan 21 ja yhteissaksalaisia ennätyksiä 14 kertaa. Urheilu-uransa jälkeen Hermannista tuli urheilunopettaja kotiseudullaan. Lisäksi hän toimi valmentajana. Menestynein valmennettava on ollut Hartwig Gauder, vuoden 1980 Moskovan olympialaisten 50 kilometrin kävelyn olympiavoittaja. Valmennusuraa jatkui aina vuoteen 2000 asti.Uwe Jentzsch: Läufer-Idol Siegfried Herrmann wird 80 Jahre alt , Thüringer Allgemeine 26. syyskuuta 2015 == Lähteet == == Aiheesta muualla == Luokka:Itäsaksalaiset keskimatkojen juoksijat Luokka:Itäsaksalaiset kestävyysjuoksijat Luokka:Vuonna 1932 syntyneet Luokka:Vuonna 2017 kuolleet
Mega Man Legends

Mega Man Legends, tunnetaan Japanissa nimellä Rockman DASH Hagane no Bōkenshin (ロックマンDASH 鋼の冒険心), Nintendo 64 -versio tunnetaan nimellä Mega Man 64, on toimintaseikkailupeli Capcomilta. Se on ensimmäinen Mega Man Legends -alasarjaan kuuluva videopeli ja samalla myös ensimmäinen, täysin kolmiulotteinen Mega Man -peli. Pelissä pelataan spirituaalista inkarnaatiota Mega Manistä, Mega Man Volnuttia. Mega Man Volnutt on "Kaivaja", persoona joka on vastuussa aikoinaan uppoutuneen Maapallon raunioiden tutkimisesta. Eräällä matkalla, hänen ystäviensä kanssa, heidän ilma-aluksensa haaksirikkoutuu eräälle Kattelox-nimiselle saarelle, jossa Mega Man kohtaa joukoittain piraatteja, nämä kun hyökkäävät saarelle etsiessään saaren piillotettua aarretta. == Aiheesta muualla == * Luokka:Vuoden 1997 videopelit Luokka:Vuoden 1998 videopelit Luokka:PlayStation-pelit Luokka:Nintendo 64 -pelit Luokka:Windows-pelit Luokka:PlayStation Portable -pelit
Jetta

Jetta voi tarkoittaa seuraavia: * Volkswagen Jetta, automalli *Jetta, Volkswagen Groupin Kiinan markkinoille suuntaama automerkki * Jetta-Talo, suomalainen talotehdas.
Mathias Boe

Mathias Boe (s. 11. heinäkuuta 1980 Frederikssund) on tanskalainen sulkapallon olympiamitalisti ja Euroopan-mestari. Boe on 190 senttimetriä pitkä ja painaa 80 kilogrammaa.http://www.baku2015.com/athletes/athlete=boe- mathias-1039820/index.html?intcmp=athletes-hub Hän edustaa Odense Badminton Klubia ja kilpailee miesten nelinpelissä yhdessä Carsten Mogensenin kanssa.http://www.sports-reference.com/olympics/athletes/bo/mathias-boe-1.html Boe ja Mogensen saavuttivat hopeaa vuoden 2012 kesäolympialaisista Lontoosta. MM-kilpailuista heillä on hopeaa vuodelta 2013 ja pronssia seuraavalta vuodelta. EM-kilpailuista Boe ja Mogensen ovat saavuttaneet kullan, kaksi hopeaa ja pronssin. Vuoden 2015 Euroopan kisoista Bakusta he saavuttivat kultaa. Boe pelaa Yonexin mailalla.http://www.yonex.com/sports/badminton/players/badminton- players/mathias-boe/ == Lähteet == Luokka:Tanskalaiset sulkapalloilijat Luokka:Tanskalaiset olympiamitalistit Luokka:Vuonna 1980 syntyneet Luokka:Elävät henkilöt
Joakim Groth

Joakim Groth (s. 21. joulukuuta 1953 Tukholma) on suomenruotsalainen kirjailija ja ohjaaja. ==Henkilöhistoria== Tukholmassa syntynyt Groth on humanististen tieteiden kandidaatti, joka työskenteli teatterin Marsin ohjaajana 1985-1989. Hänelle myönnettiin taiteilijaeläke vuoden 2022 alusta lukien. ==Kirjallinen tuotanto== Grothin esikoisteos Blindfönster vidare (1979) on runokokoelma. Runojen ohella hän on julkaissut romaaneja ja näytelmiä, joista hänet tunnetaan ehkä parhaiten, sekä laatinut televisio- ja kuunnelmakäsikirjoituksia. ===Teoksia=== *Blindfönster vidare, runokokoelma, 1979 *Anteckningar från en stad, romaani, 1981 *Världen enligt Edi, romaani, 1983 *Helsingin laukaukset (Skotten i Helsingfors), näytelmä, 1983 *Vieraanomaiset (Främlingarna), näytelmä, 1987 *Camera Obscura, näytelmä, 1993 *Härlig är jorden, näytelmä (esitetty suomeksi nimellä Maa on niin kaunis - erään perheen tarina), 1995 *Fylla sex, näytelmä, 1998 *Intermezzo på Johannis, näytelmä (Appelfelt-trilogian 1. osa), 2002 *En ängel flög förbi, näytelmä (Appelfelt-trilogian 2. osa), 2004 == Lähteet == Luokka:Suomenruotsalaiset kirjailijat Luokka: Suomalaiset runoilijat Luokka: Suomalaiset näytelmäkirjailijat Luokka: Suomalaiset käsikirjoittajat Luokka:Vuonna 1953 syntyneet Luokka:Elävät henkilöt
American Authors

American Authors on vuonna 2006 perustettu yhdysvaltalainen vaihtoehtorock- ja countrymusiikkia soittava yhtye, joka on kotoisin Bostonista, Massachusettsin osavaltiosta. Yhtyeen muodostavat Zac Barnett, James Adam Shelley, Dave Rublin ja Matt Sanchez. Nykyisin American Authors pitää majaansa Brooklynissä.http://weareamericanauthors.com/about == Historiaa == American Authors perustettiin vuonna 2006 nimellä The Blue Pages. Vuonna 2012 nimi muutettiin nykyiseen muotoonsa ja seuraavana vuonna yhtye julkaisi ensimmäiset singlensä Believerin ja Best Day of My Lifen, joista etenkin jälkimmäinen oli erittäin suosittu ja listaykkönen Meksikossa. Best Day of My Life on ollut myös useiden pelien ja elokuvien soundtrackeilla. Vuonna 2013 yhtyeen kappale Hit It valittiin EA Sportsin FIFA 14-jalkapallopelin soundtrackille.https://www.easports.com/fifa/news/2013/fifa-14-soundtrack Maaliskuussa 2014 American Authors julkaisi ensimmäisen albuminsa, Oh, What a Lifen. == Diskografia == === Albumit === * * * * * == Lähteet == Luokka:Yhdysvaltalaiset alternative rock -yhtyeet Luokka:Yhdysvaltalaiset country-yhtyeet
Pál Fejős

Pál Fejős (unkariksi Fejős Pál, elokuvaura nimellä Paul Fejos, 27. tammikuuta 1897 Budapest – 23. huhtikuuta 1963 New York) oli unkarilaissyntyinen näytelmäelokuvien elokuvaohjaaja ja myöhemmin antropologisten dokumenttielokuvien tekijä. Hän aloitti uransa Unkarissa, siirtyi mykkäelokuvan aikakaudella ensin Saksaan, vuonna 1924 Hollywoodiin ja vuonna 1931 takaisin Eurooppaan. Fejős osallistui ensimmäiseen maailmansotaan ja aloitti sitten elokuvauransa Unkarissa. Epäonnistuttuaan Géza Gárdonyin romaaniin Egerin tähdet perustuvassa historiallisessa elokuvassa Egri csillagok (1923) hän asettui ensin Itävallan Wieniin ja sitten Saksan Berliiniin, jossa hän työskenteli yhdessä Fritz Langin kanssa. Vuonna 1924 Fejős lähti siirtolaiseksi Amerikkaan ja sai Yhdysvaltojen kansalaisuuden 1930. Hän teki lukuisia elokuvia, joista tunnetuimmaksi nousi vuoden 1928 kokeileva rakkauselokuva Kaksi nuorta sydäntäKaksi nuorta sydäntä (1928), Hannu Salmen blogi 2.3.2013. Viitattu 16.9.2015.. Vuonna 1931 Fejős siirtyi mykkäelokuvista ja Hollywoodista tekemään äänielokuvia Euroopassa. Vuonna 1936 hän avioitui tanskalaisen toimittajan Inga Arvadin kanssa, luopui näytelmäelokuvaurastaan ja ryhtyi tekemään antropologisia dokumenttielokuvia ystävänsä, ruotsalaisen liikemiehen ja Electrolux-yhtiön perustajan Axel Wenner-Grenin kanssa. Fejős ja Wenner-Gren tekivät useita tutkimusmatkoja Etelä-Amerikan Peruun ja perustivat Viking-rahaston (nyk. Wenner-Gren Foundation for Anthropological Research) antropologisen tutkimuksen tukemiseksi. ==Filmografiaa== *The Last Performance (Yhdysvallat 1927) *Kaksi nuorta sydäntä (Lonesome, Yhdysvallat 1928) *Salaperäinen Broadway (Broadway, Yhdysvallat 1929) *Révolte dans la prison (Ranska 1931) *Vankilaristikon takaa (Menschen hinter Gittern, Saksa 1931) *Marie – unkarilainen legenda (Tavaszi zápor, 1932) *Fantômas (Ranska 1932) *Päivänsäde (Sonnenstrahl, Itävalta 1933) *Laulun siivillä, (Frühlingsstimmen, Itävalta 1933) *Det Gyldne smil (Tanska 1935) *Danstävlingen i Esira (Ruotsi 1937, lyhytdokumentti madagaskarilaisista tansseista) *Byn vid den trivsamma brunnen (Ruotsi 1939, lyhytdokumentti ruotsalaisesta kahviplantaasista Sundasaarilla) *Tambora (Ruotsi 1939, lyhytdokumentti Sundasaarilta) *Kourallinen riisiä (Man och kvinna, Ruotsi 1940, ohjaus yhdessä Gunnar Skoglundin kanssa) *Draken på Komodo (Ruotsi 1940, lyhytdokumentti komodonvaraaneista) *Att segla är nödvändigt (Ruotsi 1941, lyhytdokumentti maailman merenkulusta) *Bambuåldern på Mentawei (Ruotsi 1943, lyhytdokumentti Mentawaisaarilta) *Stammen lever än (Ruotsi 1944, lyhytdokumentti Mentawaisaarilta) ==Lähteet== ==Aiheesta muualla== * * ==Kirjallisuutta== *Büttner, Elisabeth (2004). Paul Fejos Die Welt macht Film. Vienna, Austria: verlag filmarchiv Austria, Wien. ISBN 3901932313 Luokka:Vuonna 1897 syntyneet Luokka:Vuonna 1963 kuolleet Luokka:Yhdysvaltalaiset elokuvaohjaajat Luokka:Unkarilaiset elokuvaohjaajat
Edwin Walker

Edwin Anderson Walker (10. marraskuuta 1909 – 31. lokakuuta 1993) oli Yhdysvaltain armeijan upseeri. Hän palveli rykmentin komentajana toisessa maailmansodassa ja Korean sodassa. Walker erosi pysyvästi Yhdysvaltain armeijan palveluksesta vuonna 1961 ja pyrki vuonna 1962 Texasin kuvernööriksi, mutta hävisi demokraattien esivaalin John Connallylle. Hän oli myös äärikonservatiivisen ja antikommunistisen John Birch Societyn kannattaja. Lee Harvey Oswald yritti salamurhata Walkerin huhtikuussa 1963, vain kuukausia ennen kuin salamurhasi presidentti John F. Kennedyn. Sen jälkeen kun Warrenin komissio julkaisi raporttinsa Kennedyn salamurhasta syyskuussa 1964, Walker kuvaili sitä "kauheaksi valkopesuksi". Vaikka hän hyväksyi päätelmän siitä, että Oswald oli ampunut Kennedyn, Walker väitti, että komissio yritti piilottaa "jonkinlaisen salaliiton", johon kuului Jack Rubyn ja Oswaldin välinen yhteys. Vuonna 1976 Walker pidätettiin ja tuomittiin julkisesta siveettömyydestä sen jälkeen, kun hän lähenteli seksuaalisesti miespuolista peitepoliisia dallasilaisessa yleisövessassa. Walker jäi kiinni toistamiseen julkisesta siveettömyydestä vuonna 1977. Walker kuoli Dallasissa 83-vuotiaana 31. lokakuuta 1993. == Muuta == Walkerin epäillään olleen yksi vuoden 1964 elokuvassa Toukokuun 7 päivää esiintyvän kenraali James Mattoon Scottin hahmon esikuvista. ==Lähteet== Luokka:Yhdysvaltalaiset kenraalit Luokka:Yhdysvaltalaiset salaliittoteoreetikot Luokka:Vuonna 1909 syntyneet Luokka:Vuonna 1993 kuolleet
Erbil (maakunta)

Erbil tai Arbil (, ) on Irakin pohjoisosassa, Kurdistanin autonomisella alueella sijaitseva kuvernoraatti (maakunta). Se kattaa 15 074 neliökilometriä eli 3,5 prosenttia Irakin pinta-alasta. Kuvernoraatin hallintokeskus on Erbilin kaupunki, joka sijaitsee linnuntietä noin 320 kilometriä Irakin pääkaupunki Bagdadista pohjoiseen. Maakunta on nimetty pääkaupunkinsa mukaan. Erbilin kaupunki on maailman vanhimpia; sitä on asuttu yhtäjaksoisesti yli 6 000 vuotta. Erbilin linnoitettu keskusta on listattu osaksi maailmanperintöä. Kuvernoraatin väkiluku oli vuoden 1997 väestönlaskennassa 1 095 992. Vuonna 2013 asukkaita arvioitiin olevan 1 530 722 (4,8 % Irakin väestöstä). Väestöstä 83,2 prosenttia asui kaupungeissa ja 16,8 prosenttia maaseudulla. Etnisesti kurdit ovat keskeisessä asemassa; huomattaviin vähemmistöihin kuuluvat Irakin assyrialaiset, arabit ja turkmeenit. Kuvernoraatti jakautuu yhdeksään piirikuntaan (kun kiistanalaista Makhmurin (Makhmoor) piirikuntaa ei lasketa mukaan): * Choman (2 % väestöstä), * Dashti Hawler (12 %), * Erbil (52 %), * Khabat (6 %), * Kuwaisinjaq (6 %), * Mergasoor (3 %), * Rawandoz (1 %), * Shaqlawa (8 %), ja * Soran (10 %). Erbil on muun Irakin Kurdistanin tavoin korkean tulotason seutua. Keskimääräinen bruttokansantulo henkeä kohden (PPP) oli 23 521 Yhdysvaltain dollaria vuonna 2012. Tämä vastasi tuolloista Portugalin tai Slovenian keskimääräistä tulotasoa. Väestön kehitystasoa vuonna 2012 kuvaava inhimillisen kehityksen indeksi oli 0,751 (korkea, tasoltaan Turkin HDI:n luokkaa). Kansallisen köyhyysrajan (2,5 USD/päivä) alapuolella oli vuonna 2011 noin kaksi prosenttia väestöstä. Tilanne heikkeni jonkin verran edelliseen, vuoden 2007 tarkasteluun verrattuna. Joissain piirikunnissa köyhyysarajaa niukemmin eli yli 5 % väestöstä ja toisissa vain noin 1 %. Kuvernoraatin köyhien osuus on kuitenkin Irakin pienimpiä (keskimäärin irakilaisita 11,5 % eli köyhyysrajaa vähemmällä vuonna 2011). Iranin Kurdistanin kuuluisimmat vuoristot sijaitsevat Erbilin maakunnassa. Siellä on useita matkailijoita kiinnostavia historiallisia paikkoja ja monumentteja. Historiallinen Erbilin kaupunki kiinnostaa myös ostosmatkailun ja palvelutarjonnan merkeissä. Palvelualat työllistävät 79 prosenttia työllisistä, teollisuus 15 prosenttia ja maatalous 6 %. Erbil on kauppakeskus, jota kautta monet Irakiin tuotavat materiaalit saapuvat maahan. Maakunnan maatalous tuottaa vehnää, kauraa, hedelmiä (viinirypäleet, granaattiomenat, päärynät, omenat, pähkinät). Maaperän rikkauksiin kuuluvat maaöljy, erilaiset mineraatit ja malmit, kalkkikivi ja marmori. == Lähteet == ==Aiheesta muualla== *Dominique Soguel, Christian Science Monitor: ISIS Is Terrorizing Areas Of Iraq It Doesn't Control (26.8.2014) (businessinsider.com) *Erin Banco: Safe Haven From ISIS: Erbil, in Iraqi Kurdistan, Keeps Jihadists Out, Refugees In (15.6.2014) (ibtimes.com)
Henry Jonsson

John Henry Kälarne, vuoteen 1940 Jonsson (12. toukokuuta 1912 Stugun, Ragunda – 9. maaliskuuta 2001 Tukholma) oli ruotsalainen kestävyysjuoksija ja olympiamitalisti. Jonssonin urheilu-ura alkoi toden teolla 22-vuotiaana vuonna 1934, jolloin hän saavutti Ruotsin maastojuoksumestaruuskisoissa hopeaa. Samana kesänä hän teki ensiesiintymisen maajoukkueessa maaottelussa Saksaa vastaan. Ensimmäisen Ruotsin mestaruutensa hän saavutti 1935 5 000 metrillä. Seuraavana vuonna hän voitti Ruotsin mestaruuden 1 500 metrillä. Heinäkuussa 1936 Berliinin olympialaisissa Jonsson saavutti pronssia 5 000 metrillä Suomen Gunnar Höckertin voittaessa. Tilanteen teki mahdolliseksi suomalaisen 10 000 metrin olympiavoittajan Ilmari Salmisen kaatuminen. Jonssonin aika oli 14.29,0, joka oli uusi Ruotsin ennätys ja paransi vuodelta 1925 voimassa ollut Edvin Widen tekemää ennätystä. Seuraavina vuosina Jonsson voitti 1937, 1938 ja 1939 5 000 metrin Ruotsin mestaruuden. Jonsson voitti viisi kertaa peräkkäin 1935–1939 maastojuoksun Ruotsin mestaruuden. Vuonna 1938 Pariisissa järjestettiin yleisurheilun EM-kisat. Niissä Jonsson taisteli suomalaisia Taisto Mäkeä ja Kauko Pekuria vastaan. Mäki voitti, ja Jonsson tuli toiseksi. Vuonna 1940 Kälarne oli elämänsä kunnossa. Hän teki elokuussa 1940 1 500 metrillä uuden Ruotsin ennätyksen 3.48,7 ja 3 000 metrillä uuden ME:n ajalla 8.09,0. Toinen maailmansota pakotti suomalaiset luopumaan olympialaisista. Niissä Jonsson olisi epäilemättä antanut kovan vastuksen suomalaisille, jotka olivat siihen aikaan 5 000 ja 10 000 metrin voittajasuosikkeja. Vuonna 1940 hän sai yhdessä aitajuoksija Håkan Lidmanin kanssa arvostetun Svenska Dagbladetin kultamitalin onnistuneen vuoden tuloksena. Henry Kälarne oli yksi kolmesta ruotsalaista huippujuoksijasta, jotka julistettiin amatöörisääntöjen rikkomisen vuoksi elinikäiseen kilpailukieltoon. Muut kaksi olivat Gunder Hägg ja Arne Andersson. Kaikkiaan Kälarne saavutti urallaan 11 henkilökohtaista ja neljä viestimestaruutta. Henry Kälarne edusti urallaan Kälarne IK:ta, SoIK Hellasta sekä Brandkårens IF:ää. Hänet nimettiin yleisurheilun Stora grabbariksi numerolla 86. Siviiliuran hän teki Tukholman palokunnassa, jossa hän työskenteli vuoteen 1972. == Lähteet == * Sport Reference - Henry Jonsson * Jonsson-Kälarnen parhaat kisat * Yleisurheilun stora grabbarit === Viitteet === Luokka:Ruotsalaiset keskimatkojen juoksijat Luokka:Ruotsalaiset kestävyysjuoksijat Luokka:Ruotsalaiset olympiamitalistit Luokka:Vuonna 1912 syntyneet Luokka:Vuonna 2001 kuolleet
Diego Domínguez

Diego Domínguez (s. 20. joulukuuta 1972) on paraguaylainen ralliautoilija. Dominguezin kartanlukijana toimii argentiinalainen Eduardo Galindo. Domínguez osallistui IRC-sarjaan sekä rallin MM-sarjaan Argentiinan rallissa. Vuoden 2015 Argentiinan rallissa hän saavutti uransa ensimmäiset MM-pisteet Ford Fiesta R5:llä sijoittumalla kilpailun kahdeksanneksi. Domínguez on osallistunut kolmeen WRC2-sarjan osakilpailuun Argentiinassa vuosina 2014, 2015 ja 2018. Hän on voittanut CODASUR-rallisarjan mestaruuden kahdesti vuosina 2014 ja 2015. == Lähteet == Luokka:Paraguaylaiset ralliautoilijat Luokka:Vuonna 1972 syntyneet Luokka:Elävät henkilöt
Quincy Promes

Quincy Anton Promes (s. 4. tammikuuta 1992 Amsterdam) on alankomaalainen jalkapalloilija, joka edustaa Venäjän Valioliigassa pelaavaa Spartak Moskovaa. Molempijalkainen Promes on pelipaikaltaan oikea laitahyökkääjä. Hän on pelannut myös Alankomaiden jalkapallomaajoukkueessa. Vuonna 2023 Promes sai 1,5 vuoden vankeustuomion puukotettuaan vuonna 2020 serkkuaan jalkaan. Vuonna 2024 hänet tuomittiin Amsterdamin käräjäoikeudessa kuuden vuoden vankeusrangaistukseen osallisuudesta kokaiinin salakuljetukseen. Venäjällä ei ole luovutussopimusta Alankomaiden kanssa, ja siksi Promes pystyi jatkamaan peliuraansa Venäjällä Spartakissa. Maaliskuussa 2024 hänet pidätettiin Dubaissa, jossa hän oli joukkueensa mukana harjoitusleirillä. Hän joutui Dubaissa liikenneonnettomuuteen, ja hänet pidätettiin liikennerikkomuksesta epäiltynä. == Ura == === Seurajoukkueura === Promes debytoi FC Twenten paidassa Eredivisiessä huhtikuussa 2012 AZ Alkmaaria vastaan. Kauden 2012–2013 hän oli lainassa Eerste Divisien Go Ahead Eaglesissa, tehden 32 ottelussa 13 maalia. Palattuaan Twenteen Promes teki ensimmäisen Eredivisie-maalinsa elokuussa 2013 FC Utrechtiä vastaan. Hän osui tuossa ottelussa kahdesti. Yhteensä Promes teki Twentelle 11 maalia 34 pelaamassaan ottelussa. Elokuussa 2014 Promes siirtyi Venäjän valioliigan Spartak Moskovaan. Hän teki avauskaudellaan seuran paidassa 13 osumaa 28 ottelussa.http://us.soccerway.com/players/quincy-promes/191107/ Kaudella 2015–2016 hän teki 18 maalia 30 ottelussa, ja seuraavat kaudet tuottivat 12 ja 15 maalia. Kauden 2018–2019 Promes pelasi espanjalaisseura Sevillassa ja teki kaksi maalia 33 liigaottelussa. Tämän jälkeen hän pelasi Ajaxissa, kunnes hän helmikuussa 2021 palasi Moskovan Spartakiin. === Maajoukkueura === Promes on edustanut Alankomaita monissa eri nuorten maajoukkueissa. Alankomaiden A-maajoukkueessa hän debytoi maaliskuussa 2014 ystävyysottelussa Ranskaa vastaan. Ensimmäiset kaksi maaottelumaaliaan hän teki lokakuussa 2016 MM- karsintaottelussa Valko-Venäjää vastaan. Tämän jälkeen hän on tehnyt maalin toukokuussa 2017 Marokkoa, kesäkuussa 2017 Luxemburgia, toukokuussa 2018 Slovakiaa, marraskuussa 2018 Saksaa ja kesäkuussa 2019 Englantia vastaan. == Lähteet == Luokka:Alankomaalaiset jalkapalloilijat Luokka:Vuonna 1992 syntyneet Luokka:Elävät henkilöt
Shure SM57

Shure SM57 on mikrofoneja valmistavan Shure-yhtiön dynaaminen, suuntakuvioltaan herttamainen instrumenttimikrofoni. == Lähteet == Luokka:Mikrofonit
Venkavuori

__NOTOC__ Venkavuori on Naantalin koillisosassa sijaitseva 57,8 metriä korkea kallioalue, joka on maisemallisesti merkittävä. Venkavuori on vanhan Naantalin (ennen vuoden 2009 kuntaliitoksia) korkein kohta, kun taas toiseksi korkein on 54,3-metrinen Luikkionvuori. Pyöreänmuotoiselta ja paisteiselta Venkavuorelta on näkymä itään ja kaakkoon. Kallion etelänpuoleinen rinne nousee loivasti, kun taas koillisreunassa on portaittainen jyrkänne. Kallion laella on kolmiomittaustornin jäänteet. Venkavuori luokiteltiin vuoden 1995 Turun ja Porin läänin inventointiaineiston paikallisesti arvokkaaksi ja vähemmän merkittäväksi kallioalueeksi. Valtakunnallisesti merkittävien kallioalueiden suojelurajauksista Venkavuori jäi pois, mutta se kuuluu silti arvoluokkaan 5, eli siinä on sen verran merkittäviä maisema- ja luonnonarvoja, ettei sille tulisi myöntää maa-aineslain mukaisia ottolupia. Venkavuoren ympärillä on golfkenttä Aurinko Golf. == Kasvillisuus == Venkavuori sijaitsee havupuuvaltaisen metsäalueen keskellä, ja se on harvan kalliomännikön peittämä. Kasvillisuus on kasvupaikkatyypiltään karua ja karukkokangasta. Avainbiotoopiltaan Venkavuori on vähätuottoinen kallio. Vuoden 1997 selvityksessä Venkavuoren puusto oli luonnontilaista ja jäkälikkö koskematonta. Kallion painanteessa on pieni puustoinen kosteikko. Lakialuetta lukuun ottamatta Venkavuorella kasvaa harvaa ja pientä männikköä, jonka seassa on pihlajia ja katajia. Tammen taimia on muutamia. Hieskoivua ja virpapajuja kasvaa kosteikossa. Paisteisilla kalliopinnoilla kasvaa napajäkäliä. Runsaissa poronjäkäläkasvustoissa on palleroporonjäkälää. Kalliolla kasvaa ahosuolaheinä, metsälauha ja kalliokohokki, joka on paikan tunnuslaji. Solakohdissa tavataan kanervaa ja kosteikoissa puolukkaa, mustikkaa ja jokapaikansaraa. == Lähteet == Luokka:Suomen kalliot Luokka:Suomen näköalapaikat Luokka:Naantalin mäet